تورکیه‌نین اینسان‌سیز قارا واسطه‌سی اوکاپ وظیفه‌یه حاضیر.
تورک ساوونما صنایعسی شیرکتلری، ساوونما صنایعسی موستشارلیغینین کوردیناسیوندا امنیت گوجلری‌نین ایستیفاده‌سینه یئنی محصول‌لار تقدیم ائدیر، عینی زاماندا محصول‌لارین قابیلیت‌لرینی آرتیرماغا، گوجونه گوج قاتماغا دا داوام ائدیر.
کاتمرجی-لر شیرکت‌نین اینکیشاف ائتدیردیگی و نیظامی الکترون صنایع آسئلسان-ین سیلاح سیستمی ایله تجهیز ائدیلن اوکاپ، موفقیتله نتیجه‌لنن حرکت‌لی آتش تست‌لری‌ندن سونرا وظیفه‌یه حاضیر.
اوکاپ، هر نوع چتین ساحه تست‌لرین‌دن اوغورلا کئچدی. چالیشما‌لار سونوندا اینسان‌سیز قارا واسطه‌لرین‌دن ایلکی اوپراسیونل اولا‌راق وظیفه قورا سویه‌یه چاتیب.
واسطه، اوزاق‌دان نظارت فونکسیون ایله ایستی قارشیدورما ساحه‌لرینده خیدمت ائده‌جک.
صاحب اولدوغو خصوصیت‌لرله منطقه‌لرده، شهر ایچی و یا باشقا عملیات‌لاردا پرسونلین امنیتینی ماکسیموم سویه‌ده قورونماسینا کؤمک ائده‌جک.
اوکاپ، امنیت گوجلری‌نین اینسان‌سیز قارا سیستمی احتیاجی‌نین قارشیلانماسیندا اؤنجو محصول‌لار آراسیندا یئر آلیر.
کاتمرجی-لر، اوکاپ‌ین اولوسلار آراسی بازارلاردا تانیتیمی و بو ساحه‌ده ایش بیرلیک‌لری اوچون ده ایشلر آپاریر.
فرانسانین باشکندی پاریس‌ده 11-15 ژوئن‌ده کئچیریله‌جک اولوسلار آراسی ساوونما و امنیت سرگی‌سینه (Eurosatory) قاتیلاجاق اولان کاتمرجی-لر، دونیانین اؤنجو ساوونما صنایعسی سرگی‌لرین‌دن بیرینده اوکاپی سرگییه چیخارا‌جاق.
